Case ID: 1216182
Sentence 96: Cinayət işinin materiallarında olan xx xxxxxx 2020-ci il tarixli “baxış keçirilməsi və maddi sübutun götürülməsi barədə” protokoldan görünür ki, həmin gün saat 17.00 radələrində polis əməkdaşları Təqsirləndirilən şəxs kimi məlum olan şəxsi saxlamışlar, ondan siqaretin gümüşü rəngli kağızına bükülmüş formada içərisindən qəhvəyi rəngli toz halında, spesifik iyə malik,narkotik vasitəyə oxşar kütlə aşkar olunmuş, bundan sonra Təqsirləndirilən şəxs əlindəki A86746566 nömrəli bir ədəd 50 manatlıq əskinası təqdim edərək həmin pulu Samirə satdığı narkotik vasitə olan heroinin müqabilində aldığını bildirmiş, sonra Təqsirləndirilən şəxs əynindəki tünd göy rəngli gödəkçənin sol iç cibindən bir ədəd siqaretin gümüşü rəngli kağızına bükülmüş içərisindən qəhvəyi rəngli toz halında, spesifik iyə malik, narkotik vasitəyə oxşar maddəni təqdim etmiş, Şahid1 təqdim etdiyi və Təqsirləndirilən şəxs üzərindən aşkar olunmuş bükülüləri tədbir yerində zərflərə qoyularaq qablaşdırılmış, sonra Təqsirləndirilən şəxs yaşadığı Sabunçu rayonu, Maştağa qəsəbəsi, Şəfai küçəsi, döngə 2, ev 76 ünvanında yerləşən bir mərtəbəli həyət evinə baxış keçirilərkən mənzilin giriş qapısı ilə üzbəüz yataq otağının girişindən düz istiqamətdə yerləşən çarpayının üzərindəki döşəyin altında olan mebel taxtası ilə çarpayının döşəkçəsinin arasında iki ədəd şəffaf rəngli sellofan torbaların hər birinin içərisindən qəhvəyi rəngli toz halında, spesifik iyə malik, narkotik vasitəyə oxşar kütlə aşkar olunmuş və qablaşdırılmışdır.